钦定古今图书集成/明伦汇编/闺媛典/第027卷 > 皇清 > 伍建中妻杨氏
## 钦定古今图书集成/明伦汇编/闺媛典/第027卷 > 皇清 > 伍建中妻杨氏

按《宁化县志》：“杨氏，诸生伍建中妻。年十九于归，善事姑舅。建中中岁而没，杨居丧尽哀，中外谨饬，延师课子，日倡少籍诸生。氏幼读《列女传》，能解大义。其为女则孝，为妇则顺，为母则慈而严。《鸡鸣》之助，杂佩之义，《葛覃》《樛木》之德，诗人所称，妇女之贤，皆备有之。邑令王公燮序其事。”